Advertisements
गोरखपुर। उत्तर प्रदेश के गोरखपुर जिले में गुरु पुर्णिमा के अवसर पर रविवार को मुख्यमंत्री योगी आदित्यनाथ के जनता दरबार में भगदड़ मचने से महिलाओं सहित कई लोग घायल हो गए। गोरखनाथ मंदिर में लोगों की समस्याओं को सुनने के लिए जनता दरबार का आयोजन किया गया था। गुरु पुर्णिमा होने की वजह से मंदिर में बड़ी संख्या में लोग यहां पहुंचे थे। लेकिन, भगदड़ मचने से कई लोग घायल हो गए। हालांकि मौके पर मौजूद पुलिस कर्मियों ने सक्रियता बरतते हुए घायलों को तत्काल इलाज के लिए अस्पताल में भर्ती कराया।मुख्यमंत्री के जनता दरबार में भगदड़ का कारण नहीं पता चल सका है। लेकिन लोगों का कहना है कि भीड़ अधिक होने की वजह से धक्का-मुक्की हो गई थी। इस भगदड़ में दो बच्चे और बुजुर्ग भी घायल बताए जा रहे हैं।